Ragnhild Bergheim

Ragnhild Synnøve Bergheim (født 1962) er en norsk politiker (Ap). Hun var ordfører i Lørenskog kommune fra 2015 til 2023. I 2025 ble hun valgt inn som stortingsrepresentant fra Akershus.

Hun har sittet i Lørenskog kommunestyre fra 2007 til 2025, der hun ble valgt som varaordfører etter kommunevalget i 2007 og ble gjenvalgt som varaordfører i 2011«Ragnhild Synnøve Bergheim», Romerikes Blad 5. september 2011.. Hun ble valgt som ordfører etter kommunevalget i 2015«Romerike er rødt», Romerikes Blad 30. september 2015. og ble gjenvalgt som ordfører i 2019.«Fortsetter å styre – Rødgrønn avtale i boks», Romerikes Blad 20. september 2019.
Etter kommunevalget i 2023 ble Amine Mabel Andresen fra Høyre ny ordfører i Lørenskog, da borgerlig side bestående av Høyre, Fremskrittspartiet, Venstre, Senterpartiet og Kristelig Folkeparti hadde et klart flertall. Bergheim ble da et vanlig kommunestyremedlem frem til Stortingsvalget 2025, der hun ble valgt inn som stortingsrepresentant fra Akershus.

Hun har tidligere arbeidet i firmaet AstraZeneca.

 Stortingskomiteer 
 2025–2029: Medlem av Helse- og omsorgskomiteen

 Referanser 

Kategori:Ordførere i Lørenskog
Kategori:Ap-politikere i Akershus
Kategori:Lokalpolitikere i Lørenskog